# Fátima Langa

Fátima José Correia Langa (Bahanine, 1953ko ekainaren 24a – Maputo, 2017ko ekainaren 25a) mozambiketar haur literaturako idazlea, poeta eta kazetaria izan zen, Editora Mulheres e Jovens Moçambicanos argitaletxearen sortzailea.

## Bizitza

Fátima José Correia Langa 1953an jaio zen Bahaninen, Manjacaze barrutian, Ekialdeko Afrika Portugesan. Familiako hamar seme-alabetatik zaharrena zen.
Sei urte bete arte, chopi hizkuntza bakarrik zekien. Lehen hezkuntzan zegoela, portugesez hitz egiten ikasi zuen. Ikasketak Xai-Xai hirian jarraitu zituen, eta geroago Maputon.
Umea zenetik, istorioak kontatzen zizkieten suaren ondoan bere lehen hizkuntzan, baina hasieran ez zitzaion burura etorri istoria horiek argitaratzea. Lília Momplé idazleak bultzatu zuen istorioak biltzen hasteko.
Hainbat egunkari eta aldizkaritan ipuinak eta olerkiak argitaratzen hasi zen, baina 2004an bakarrik lehen liburua plazaratu zuen, Uma Jibóia No Congelador izenekoa.
10 liburu argitaratu zituen, normalean eguneroko egoerak ilustratzeko animalia antropomorfoak erabiltzen dituztenak. Liburu horiek tokiko hainbat hizkuntzatan argitaratu ziren (besteak beste, chopi, makhuwa, chuwabu), baita Braille sisteman ere.
Fernando Leite Couto Fundazioaren laguntzari esker, Langaren bi liburu, Ndinema Vai à Escola eta O Gato e O Coelho, antzerkirako moldatu ziren.
2010ean, 57 urte zituela, Eduardo Mondlane unibertsitatean matrikulatu zen, eta bertan kazetaritzan lizentziatu zen.
2015ean, Editora Mulheres e Jovens Moçambicanos argitaletxea sortu zuen.
2017ko ekainaren 25ean hil zen, 64. urtebetetzea ospatzeko prestatzen ari zen bitartean gaixotu ondoren.

## Lan hautatuak

* Uma Jibóia no Congelador (2004)
* Vhembeleti e outros (2006)
* O menino e a raposa (2012)
* O coelho e a água (2013)
* O leão, a mulher e a criança (2014)
* O galo e o coelho (2015)
* A gazela, o carneiro e o coelho (2015)
* Ndinema e o final de ano (2015)
* Memórias de uma inclui (2016)
* Ndinema vai à escola (2016)

## Erreferentziak

* 1 2 (Ingelesez) «Fátima Langa dies» O País 2017-06-27 (Noiz kontsultatua: 2024-09-02).
* 1 2 (Portugesez) «Morreu escritora Fátima Langa» TVM Entretenimento 2017-06-26 jatorrizkotik artxibatua (artxibatze data: 2020-11-21) (Noiz kontsultatua: 2024-09-02).
* 1 2 3 (Portugesez) «Fátima Langa» Revista Mulemba 2 (2) 2010-06-01 ISSN 2176-381X..
* ↑ (Ingelesez) Meignen, Eva. «Mozambique: Bci Sponsors the Literary Work of Fatima Langa» All Africa 2014-03-05 (Noiz kontsultatua: 2024-09-02).
* 1 2 3 (Gaztelaniaz) Vélez, Pilar. «Desde Mozambique la literatura infantil de Fátima José Correia Langa se nos une al XII EIDE» Hispanic Heritage Literature Organization / Milibrohispano 2016-08-15 (Noiz kontsultatua: 2024-09-02).
* ↑ (Portugesez) Langa, Fátima. (2004). Uma Jibóia no Congelador. Imprensa Universitaria.
* 1 2 3 4 (Portugesez) Santiago Ano, Ana Rita. (2019). Cartografias em construção: algumas escritoras de Moçambique. Editora UFRB ISBN 978-85-5971-107-3..
* ↑ (Portugesez) «O Galo e o Coelho» Fundação Fernando Leite Couto (Noiz kontsultatua: 2020-11-14).
* ↑ (Portugesez) «Peça de teatro infantil» Fundação Fernando Leite Couto (Noiz kontsultatua: 2020-11-14).
* ↑ (Gaztelaniaz) «Nota de Condolencia por Fátima Langa» Centro de Saberes Africanos, Americanos y Caribeños 2017-06-26 (Noiz kontsultatua: 2024-09-02).

## Kanpo estekak

* Datuak: Q27312653